Viborger Samler, 1849-01-11
Norge. Christiania, d. 2den Jan. Cholera vedbliver desværre at udbrede sig i Bergen, saa at et nyt Lazareth har maattet oprettes. Jfølge Jndberetning fra Stadsphysicus af 25de Decbr. vare til samme Dags Middag 45 Choleratilfælde anmeldte og 21 Personer i det Hele døde af Sygdommen. Den 25de var det største Antal angrebet, som endnu var angrebet nogen Dag efter (Fdl.) dens Udbrud, nemlig 10. den Napoleons Spaadom om Europas Fremtid. Man har saaofte citeret de mærkværdige Ord, gjennem hvilke Keiser Napoleon fra St. Helenas Klipper forudsagde Europas Fremtid; men aldrig har der været et beleiligere Tidspunkt til at tilbagekalde dem i Publicums Erindring. Vi ere endnu ikke ved Enden af det Tidsrum, som Napoleons Geni bestemte, og allerede lader den dybe Rystelse i de europæiske Staters Jndre formode, at hans Forudsigelser ville gaae i den fuldkomneste Opfyldelse: "Jnden 50 Aar vil Frankerig enten være republicansk eller kosakkisk. - Hvis min Søn da lever endnu, vil han under Folkets Jubelraab blive kaldt til Thronen. Er han ikke mere, vil Frankrig atter blive Republik, thi ingen Haand vil vove at gribe efter et Scepter, som den ikke har Magt til at fastholde. – Den orleanske Linie, skjøndt elskværdig, er altfor svag, den har for meget tilfælleds med de andre Bourbonner, og dens Lod vil blive som deres, dersom dens Medlemmer ikke foretrække at leve som simple Borgere, hvorledes end Begivenhederne gestalte sig. – Endnu een Gang vil Frankerig blive Republik, og de andre Lande ville følge dets Exempel - Tydskere, Preussere, Polakker, Jtalienere, Danske, Svenske og Russer ville forene sig med Frankrig om at gjøre et Korstog for Friheden. Folkene ville væbne sig mod deres Herskere, som nu ville ile med at gjøre Concessioner, for dog at bevare en Deel af deres gamle Myndighed; de ville selv benævne sig constitutionelle Konger, der kun have en indskrænket Magt. Saaledes vil Fendalsystemet faae sit Dødstød, som Taagen i Occanet vil det forsvinde for den første Straale af Frihedens Sol. Men dermed vil Sagen ikke være afgjort, Revolutionens Hjul vil ikke standse ved dette Punct; dens Heftighed vil fordobles, og dens Hurtighed tiltage i lige Forhold. Faaer Folket først en Deel af sine Rettigheder tilbage, saa vil Seiren begeistre det, og naar det først har faaet Smag paa Frihedens Goder, vil det blive opfindsomt, for at erhverve Midler til at nyde dem i en endnu høiere Grad. Europas Stater ville i nogle Aar blive i en uophørlig Bevægelse, som Jordbunden i det Øieblik, der gaaer forud for et Jordskjælv; – men endelig bryder Lavaen løs, og dens Udstrømning gjør en Ende paa det Hele - Englands Bankerot vil være den Lava, der skal omvælte Verden, opsluge Kongerne og Aristocratierne, men udstrøe Sæden til democratiske Jnteressers Fremblomstren. Troe mig, ligesom de Ranker, der spire i Asken, som bedækker Ær nas og Vesuvs Fødder, frembringe de lifligste Vine, saaledes vil Frihedstræet blive urokkeligt, naar dets Rødder fæste sig i denne revolutionaire Lava, som vil oversvømme alle Monarchier. Gid det da blomstre gjennem Aarhundreder! – Disse Yttringer forekomme maaskee besynderlige i min Mund; de ere imidlertid stemmende med min Overbeviisning. - Jeg var født til Republicaner; – men Skjebnen og Europas Modstand gjorde mig til Keiser.